“Настаўніцкая газета” ўжо неаднаразова гукала вясну: на старонках выдання чытачы завочна спальвалі чучала зімы, развешвалі на дрэвах папяровыя птушачкі, частаваліся смачнымі блінамі і гарачым чаем. Не было, напэўна, толькі турыстычнага гукання. Можа, таму вясна і не спяшалася да нас? У чацвер каля будынка аддзялення краязнаўства Рэспубліканскага цэнтра экалогіі і краязнаўства не толькі ладзіліся карагоды, гучалі народныя песні, але і праводзіліся турыстычныя спаборніцтвы, быў урачыста адкрыты вяровачны гарадок “Ліяны”.